Politiet meldte om hendelsen, som skjedde ved Kløfta, klokka 03.46 natt til fredag.

Før politiet valgte å kjøre inn i bilen, hadde de fulgt etter den i minst ti minutter etter at føreren hadde stukket fra en politikontroll ved Skarnes.

– Det var to gutter i bilen. Føreren var 19 og passasjeren var 17, opplyser jourhavende jurist Ivar Johansen i Øst politidistrikt til NTB.

Politiet mistenker at sjåføren kjørte i ruspåvirket tilstand. Foto: Ole Edvin Tangen. Du trenger javascript for å se video. Politiet mistenker at sjåføren kjørte i ruspåvirket tilstand. Foto: Ole Edvin Tangen.

Like over klokka 5 melder politiet at føreren av bilen fremstår uskadd etter å ha blitt undersøkt av helse. Tidligere hadde politiet meldt at sjåføren var kritisk skadd.

Laster Twitter-innhold Kunne ikke laste innhold, men du kan gå til twittermeldingen.

Passasjer uskadd

Passasjeren kom uskadd fra hendelsen, mens føreren ble kjørt til Ullevål sykehus med det som først ble betegnet som kritiske skader.

– Siste som har blitt opplyst er at fører også fremstår som uskadd etter å ha blitt undersøkt av helsevesenet, sier Johansen til NRK.

Ferden startet i Skarnes i Hedmark hvor bilen ble forsøkt stoppet i kontroll. Det ble blant annet forsøkt å stoppe den med spikermatte, uten at det hjalp.

Det var en patrulje fra Øst politidistrikt som kjørte inn i bilen etter at den hadde kommet over fra nabodistriktet. Spesialenheten er rutinemessig varslet.

Mistenker rus

Fører av bilen (19) er fra Møre og Romsdal, mens passasjeren er en 17 år gammel gutt fra Østlandet.

– Vi har mistanke om at fører var påvirket av rusmidler, sier operasjonsleder Martin Schie i Øst politidistrikt.